


«e S-a mai născut prunc 
în obşte: Ciprian, al 
treilea copil al pr. Sergiu 
și al preotesei Gianina 
de la Secaci. Dumnezeu 
să-l mântuiască împre- 
ună cu toți ai săi! 











+ Miercuri, 24 noiembrie 2021, s-au împlinit 30 de ani de când a fost 
pusă piatra de temelie a Catedralei Arhiepiscopale din Arad. Ca- 
tedrala „Sfânta Treime” din Arad este prima catedrală eparhială construită 
după anul 1989. Cu această ocazie, au avut loc mai multe manifestări ani- 
versare (slujbe, concerte, vernisaje). (sursa: arhiepiscopiaaradului.ro) 


+ Bisericile monument istoric de lemn din zona Maramureşului 
pot fi vizitate online. Este vorba despre 110 biserici monument istoric de 
lemn din cele patru zone etnografice: Maramureș, Lăpuş, Chioar şi Codru. 
Ele sunt disponibile virtual la adresa web: codru.culturamm.ro. (sursa: ba- 
silica ro) 


+ Săptămâna trecută s-au împlinit 40 de zile de la adormirea blându- 
lui şi smeritului episcop vicar al Clujului, Vasile Fluieraş. Dumne- 
zeu să-l așeze cu drepţii! (sursa: basilica.ro) 


* În Finlanda, o membră a Parlamentului, mamă a 5 copii şi bunică, 
riscă să facă 2 ani de închisoare pentru că şi-a exprimat în public opi- 
nia despre homosexualitate, ca fiind un păcat condamnat de Sf. Scriptură. 
(sursa: orthochristian.com) 

CÂTEVA SFATURI 


__pentrua da cu folos războiul nevăzut 


Cuvânt al Părintelui 
Arsenie Boca 





na lui Dumnezeu, să bată El pe cel ce 


e Cu rugăciunea vei pune sabia în mâ- 


se războieşte cu tine. 





Vrăjmaşul se retrage în simţuri. De 
aici luptă să câştige inima. 


Acestea sunt cele patru reguli ale 
războiului şi victoriei: 


1. În tine să n-ai nicio încrede- 
re („Blestemat e omul care se încre- 
de în om” — Ieremia 17, 5). Trebuie 
să te cunoşti bine ca să ajungi aici, 
aceasta să nu ducă însă la disperare 
sau la dezertare. În tine — toată dez- 
nădejdea, din cauza nimicniciei 
omenești, dar în Dumnezeu, ca 
Atotputernic şi Tată — toată nădej- 
dea. Semn că neîncrederea în sine 
este adevărată şi nu mincinoasă sau 
prefăcută, este dacă o ai pe aceasta 
în locul întâi al simţirii cu mintea. 
Timiditatea, socotită virtute, este 
cea mai tainică aroganță. Incercări- 
le, căderile, descoperindu-i pe cei 
care au încredere în sine, miră şi 


îngrozesc. Nu se întâmplă aşa cu cel 
smerit: când acesta cade în vreo 





greutate, simte frică și amărăciune, 
dar nu-i tulburat, mirat sau îngrozit. 


I se pare normal să-i vină acestea 
din cauza propriei sale neştiinţe sau 
slăbiciuni. „Fără Mine nu puteţi face 
nimic” (loan 15, 5). 


2. Toată încrederea să o ai în 
Dumnezeu. 


[.] e w 


3. Să te lupţi şi să te aştepţi la 
lupte. 


4. Rugăciunea neîncetată. 


Dacă-ţi știi neputinţa și neştiin- 
ţa, e cea mai bună poziţie de 
luptă. Urmăreşte-ţi numai o singu- 
ră zi gândurile şi viaţa ta sufletească 
și o să-ţi dai seama ce slab eşti. 
Această poziţie bună se dobândeşte 
și creşte dacă toate câte le facem, le 
facem cu gând şi dragoste că le fa- 
cem pentru Dumnezeu — deşi sme- 
rite şi neînsemnate. 


SF. ATANASIE ZĂVORÂTUL de la Pecerska 


Starețul Gheorghe din Zadonsk - Cum am dobândit dragoste şi bucurie 


de la Dumnezeu. Jurnalul unui zăvorât (2 Lie e fire 76) sai 


„Acesta a avut o viaţă sfântă. După o vreme, bolind a murit. Iar când a fost să-l în- 
groape, l-au aflat șezând şi plângând. Monabhii l-au întrebat cum e în lumea cea- 
laltă. EI însă a spus fraţilor doar atât: „Să aveţi ascultare câtre duhovnic, 
pocăiţi-vă în tot ceasul şi vă rugaţi Domnului lisus Hristos şi Preacu- 
ratei Lui Maici, ca să vă săvârşiţi viaţa voastră bine. Pentru că aceste 
trei lucruri sunt mai mari decât toate faptele cele bune. Și dacă cineva va ajunge 

să săvârşească acestea toate după rânduială, fericit va fi, dar să nu se înalțe cu 
mintea.” Acestea zicând, intră în peşteră şi, astupându-şi uşa după sine, petrecu 
acolo 12 ani, neieșind nicăieri, încât niciodată nu văzu soarele. Şi plângea neînce- 

Aşteptăm întrebările, sugestiile şi eventualele colaborări pe adresa revista.maximina (o gmail.com sau la tel. 0734.194.372. „tat ZIUA 4 noaptea, SATA ici puțină pâine şi apă CO zile, iar în toți anii „itte 

Mulţumim tuturor pentru rugăciuni şi ajutor financiar. E zisei ge iei ra arie Dica | 


Bucuria păcătoșeniei este iubirea păcatului, iar bucuria deşertăciunii este iubirea lu- 
crurilor vremelnice. Arunc-o, aşadar, cât mai departe de la tine, căci ea e răul, şi vei 
putea atunci să înţelegi ce este binele. Varsă din tine amărăciunea şi vei putea să te 
umpli de desfătare; Duhul Sfânt este bucurie şi dragoste. Alungă de la tine duhul dia- 
volului și al lumii acesteia, şi vei primi Duhul lui Dumnezeu. Dragostea lui Dumnezeu 
îți luminează mintea, îţi curăţeşte conştiinţa, îţi veseleşte sufletul şi îți arată calea 
spre Dumnezeu. 


CUM AM DOBÂNDIT 
DRAGOSTE ȘI BUCURIE 
DE LA DUMNEZEU 


JURNALUL UNUI ZAVORAT 











Cine nu recunoaşte absoluta necesi- 
tate a războiului nevăzut cu sine în- 
suşi, cu egoismul său, nu va scăpa 
niciodată de el şi de toţi puii săi. 
Vrăjmașul își pune mare nădejde în 
vârsta slăbirii noastre şi în ceasul 
morţii, de aceea trebuie să ne de- 
prindem la lupta continuă, cu toate 
puterile pe care le avem. 


Noi luptăm pentru cauza lui 
Hristos, sub comanda Sa. Dacă EI 
amână biruinţa noastră până în ulti- 
ma zi a vieţii noastre, aceasta va fi de 


cel mai mare folos. Deci, să nu depu- 
nem armele în niciun caz. 


Ordinea războiului: 


Intră în inima ta şi cercetea- 
z-o cu de-amănuntul. Vezi ce 
gânduri găsești, ce dispoziţii şi por- 
niri o stăpânesc. Ce pasiuni, ce pa- 
timi o terorizează. Deschizi lupta cu 
patima cea mai apropiată și mai pu- 
ternică. 

Obișnuieşte-te a te aştepta la 
necazuri, ocări, potrivnicii, rele 





— ca să nu te sperii nici la cele mai 
înfricoşate întâmplări. Acestea zdro- 
besc mândria. 

Nu crede vicleanului nicio- 
dată nimic. Pentru el n-avem decât 
crucea. În trup fiind, zi: „Incă n-am 
scăpat!”. 


Astfel cunoscând lucrurile, vom 
scoate din otravă amară miere, din 
răni sănătate și din mândrie smere- 
nie. 


care am câştigat şi noi şi - mai ales - 
Petre Ţuţea. Nu puţine au fost clipele 
când Petre Ţuţea îşi exprima 
profunda uimire faţă de adevă- 
rurile redate de aceste sfinte 
texte. Socotesc această perioadă de 
mare importanţă pentru gândirea 
creştină a lui Petre Ţuţea. 


L-am revăzut pe Nea Petrache după 
Revoluţie, în anul 1990, când părin- 


tele Anania m-a trimis să-l spove- 
desc şi să-l împărtăşesc. În perioada 
aceasta a stat cu el, zi şi noapte, Ra- 
du Preda. Cartea lui Jurnal cu Petre 
Ţuţea socotesc că este de mare folos 
pentru cei ce vor să-l cunoască pe 
marele gânditor creştin şi român 
Petre Ţuţea. A fost înmormântat la 
Boteni, purtat pe ultimul lui drum 
pământean de un car cu boi. Inmor- 
mântare simplă, cuviincioasă. 





Ca un mesaj din partea lui Nea Pe- 
trache pentru tinerii de azi, pen- 
tru generaţia aceasta pe care o soco- 
tea „cea mai potrivită pentru o pre- 
facere fundamentală şi pentru o 
ieşire în universalitate”, iată câteva 
îndemnuri de la el: „Mergeţi la 
biserică, scotociţi bibliotecile, 
stoarceţi pe câte unul ca mine, 
dacă aveţi norocul să-l întâl- 
niți...” 








—” —” ———”—. ——_ ——. 


„Fericiţi făcătorii de pa- 
ce, că aceia fiii lui Dum- 
nezeu se vor chema” 


Curăţia inimii înseamnă că numai cele dumneze- 


ieşti poftește acel suflet, adică acel suflet începe să 
devină fiu al lui Dumnezeu. Incepe naşterea, adică 
săvârşirea acelei naşteri de sus, devine fiu al lui 
Dumnezeu, care vede pe Dumnezeu. Atunci când te 
naşti, se spune că cel mai dezvoltat simţ este auzul 
— ascultarea. Ca şi în duhovnicie — ascultarea; este 
primul simţ. Şi pruncul, fătul aude înainte să se 
nască glasul tatălui. Fericit acel prunc, dar mai feri- 
cit acel tată care este în stare să facă pe prunc să 
audă lucruri frumoase, că atunci când se naște 
pruncul şi-şi vede pentru prima oară tatăl, se bucu- 
ră, zic cei care mi-au vorbit despre asta; şi se bucu- 
ră cu bucurie nespusă, fiindcă recunoaşte pe ta- 
tăl după glas, că i-a auzit glasul şi acum îl cu- 
noaşte în persoană. Îşi vede tatăl. Așa și omul pe 
această treaptă a curăţiei inimii, născându-se, fie şi 
prin dureri, dar născându-se dintr-ale lumii ăsteia, 
vede pe Dumnezeul lui, pe Tatăl lui, începe a se 
desăvârși această naştere. 


Ce începe acum? Începe asemănarea mai desă- 
vârşită cu Hristos. Văzând pe Tatăl şi devenind fii 
ai lui Dumnezeu, începem să trăim acea pace 
dumnezeiască, aşa cum şi pruncul, când se naşte 
şi vede pe tatăl, trăieşte o anume împăciuire. Și 
omul, cunoscând pe Dumnezeu, şi-a înţeles meni- 
rea lui şi a început să atingă această menire, s-o 
dobândească. Deja simte cum Împărăţia este a lui 
prin moştenire, prin înfiere, şi trăieşte acea pace pe 
care el o are în inima lui, răspândind-o ca o bună 
mireasmă împrejurul lui. 


Şi la treapta aceasta a înfierii dumnezeieşti începe 
omul, ziceam, să se asemene cu Hristos, Fiul lui 
Dumnezeu, Care pentru dreptatea Lui a fost prigo- 
nit. 


Păr. Rafail Noica 





Cu ciobul minţii mele 


Virgil Maxim 





Doamne, 
m-am apucat să car Lumina la 
cu ciobul minţii mele 
în bojdeuca mea. 


Și... nu ştiu ce-am făcut 
fiindcă, 
din ziua 
şi chiar din ceasu-n care-am început, 
1 se coJesc pereții 
şi cade toată tencuiala ei de lut ! 


Doamne, 
m-am apucat să car Lumina la 
cu ciobul minţii mele... 
Și-acum, zidirea mea, 


pe Stâlpii-Înţelepciunii o-nnoiesc 
şi-aşez Icoana, 
Chipu-Impărătesc, 
Al Celui-ce-a-făcut, 
cu darul Lui, 
Din ciobul minţii mele 
Tron Ceresc ! 





Minunile din timpul 
SPOVEDANIEI 





O relatare a Mitropolitul Neofit de Morfu 
despre SF. PORFIRIE KAVSOKALIVITUL 


Dacă vrei cu adevărat să-ţi vindeci sufletul şi rădăci- 
e € nile păcatului, care sunt atribuite uneori unui fel de 


ereditate, trebuie să găseşti un duhounic rugător. 


Părintele Porfirie stăruia mult asu- 
pra Tainei Spovedaniei. Şi spunea 
ceva cu adevărat important, ceva 
despre care noi nu ştiam: 


„Omul nu este singurul respon- 
sabil pentru păcatele și căderi- 
le sale. Fiecare om a moştenit 
şi experienţa părinţilor săi. 
Apoi, datorită părinţilor, în sufletul 
omului se creează o dispoziţie, ca- 
re lasă urme înlăuntrul său. Dar 
există o modalitate de a scăpa de 
acest rău. Dacă părinţii au trăit ceva 
negativ, omul nu trebuie să poarte 
această povară pentru tot restul vie- 
ţii sale. Calea de izbăvire este 
„spovedania generală”, care se 
săvârşeşte cu harul lui Dumnezeu. 
In timpul unor astfel de mărturisiri 
generale am văzut minuni. 


În momentul în care te spovedeşti, 
harul te cercetează și te eliberează 
de toate experienţele rele, de rănile 
duhovniceşti, de vinovăţii. Pentru 
că în timp ce tu le mărturisești, 
duhovnicul se roagă fierbinte 
înaintea Domnului pentru ier- 
tarea ta. Rugăciunea preoţilor lu- 


crează, chiar şi a celui mai păcătos 
dintre ei. Dacă vrei cu adevărat să-ţi 
vindeci sufletul şi rădăcinile păcatu- 
lui, care sunt atribuite uneori unui 
fel de ereditate, trebuie să găseşti un 
duhovnic rugător. Ce mare impor- 
tanţă are rugăciunea lui în timpul 
spovedaniei tale! Dacă omul nu se 
uneşte cu Dumnezeu prin Taina Sf. 
Spovedanii, sufletul său va avea de 
înfruntat multe greutăţi.” 


I-am spus odată Părintelui Porfirie 
că oamenii mă îndemnau să devin 
nu doar călugăr, ci şi preot. Dar sunt 
neîndemânatic, cum să ajung preot? 
Și am şi alte probleme. De exemplu, 
mă enervez ușor, nu am cea mai bu- 
nă ereditate. Când am rostit acest 
cuvânt, Părintele m-a prins de mâ- 
nă, deasupra palmei, acolo unde 
luăm pulsul, şi mi-a zis: 


- Să vedem... acesta nu e singurul 
lucru pe care îl ai. 


- Ce mai am? 
Și atunci, timp de o jumătate de oră, 


a mers dintr-un ascunziş în altul al 
sufletului meu,  descoperindu-mi 





toate mizeriile, făcute sau moştenite. 
lar după această „sfântă psihanali- 
ză”, mi-a spus: 


- Acesta eşti tu... nici mai bun, nici 
mai rău. Cu acestea vei lupta până 
vei muri. Îți mulțumesc că mi-ai 
îngăduit să văd ce ai făcut şi ce ai 
moştenit. Și acum, când vei pleca, 
nu le spune celor de afară că m-am 


„parfumat”. 


De ce a spus aceasta? Pentru că în 
acea jumătate de oră în care 
am vizitat împreună adâncurile 
sufletului meu, chilia lui s-a 
umplut de o mireasmă negrâi- 
tă! lar el mi-a zis: 


- Am aici moaştele unor sfinți şi de 
fiecare dată când se petrece o măr- 
turisire curată, acestea „se bucură” 
şi dau mireasmă. 


Ascultaţi ce interpretare frumoasă a 
dat Părintele Porfirie! Și apoi mi-a 
ZIS: 


- Dar şi eu sunt fericit, copilul meu, 
că ai avut curajul să cobori cu mine 
în adâncurile sufletului tău! 


Calendarul mărturisitorilor 


PETRE TUTEA 


(+3 decembrie 1991) 





„De meserie 
ROMAN” 





Rememorări ale 


pr.mărturisitor Constantin Voicescu 






Mă mişce între Dumnezeu şi neamul din care fac parte. In afară de aceşti ter- 
meni, nu văd nimic semnificativ între cer şi pământ. 


A rânduit Dumnezeu ca să stau 
împreună cu dânsul în închisoare şi, 
după aceea, să-l mărturisesc şi să-l 
împărtăşesc de câteva ori, ultima 
dată, cred, în preziua plecării sale. 


După instalarea ciumei roşii este 
anchetat de mai multe ori şi până la 
urmă arestat în 1956 şi trece prin 
închisorile de la Malmaison, Ocnele 
Mari, Jilava, Aiud. Eliberat în 1964. 
L-am cunoscut personal în închisoa- 
re şi am avut şansa să stau cu dânsul 
de mai multe ori în aceeaşi cameră 
sau celulă. 


Jilava 1959, la Reduit, într-una din 
camerele mari. Condiţii grele: lipsă 
de aer, căldură sufocantă, foame, 
zeamă de coji de cartofi cu nisip, 
fasole cu pietricele. Cartofi cruzi, 
seara mâncarea fierbinte, lipsă tota- 
lă de igienă, hârdăul cu apă, tineta, 
percheziţiile afară, în ger, dezbră- 
caţi. Ventilaţia făcută de ingineri 
mineri. Pedepsele: „neagra”. Și to- 
tuşi, oamenii rezistau. Preocupări 
duhovniceşti: învăţarea de rugă- 
ciuni, paraclise, acatiste, psalmi, 
Sfânta Scriptură. Preocupări intelec- 
tuale: conferinţe și discuţii pe diferi- 
te teme: filozofie, teologie, econo- 
mie, istorie. 


Nea Petrache excela. Parcă-l văd: 
înalt, osos, slăbit, cu nişte ochi mari, 
ca de copil, mişcându-se, cât se pu- 
tea, în spaţiul dintre priciuri, sau 
ghemuit turceşte pe un prici, într-un 
cerc de ascultători care punea între- 
bări şi la care Nea Petrache răspun- 
dea prin adevărate prelegeri. Se or- 
ganizau şi conferinţe, mai ales după 
stingere, când vigilenţa caraliilor era 


mai scăzută. Universitatea din 
închisoare! De fapt, nu aveai voie 
să vorbeşte tare, să stai grămadă sau 
să conferenţiezi. Erai obligat să stai 
la marginea patului sau în picioare. 
Când erai prins că faci altfel, plăteai 
cu zile întregi de carceră, de unde să 
nu mai ieşi. Nea Petrache a făcut 
multe zile de carceră. 


Prin februarie 1960, într-o zi am 
plecat împotrivă - cu un lot mai ma- 
re - la Aiud. Am stat cu Nea Petra- 
che într-o cameră mare, cca. 50 inşi, 
la „secţie”, în așteptarea repartizări- 
lor. Ne-am făcut şi un program: di- 
mineaţa, după deschidere și raport, 
după curăţenie, dusul tinetei, etc., 
urma o perioadă de linişte - rugăciu- 
ne, meditații, repetarea celor învăţa- 
te oral, în scris pe săpun sau pereţi. 
Inainte de prânz - un rând de prele- 
geri, după masă alt rând. Trebuia să 
vorbim fiecare din domeniul nostru. 
Bineînţeles că cel care era exploatat 
la sânge a fost Nea Petrache. Il mai 
şi păcăleam, ca să ne treacă rândul. 
O întrebare - şi Nea Petrache se por- 
nea... Filosofie, istoria filosofiei, is- 
toria culturii, istoria şi câte altele. 


Avea o memorie extraordinară. 
Cita nume şi texte din diferite opere, 
în traducere sau în limba originară 
(mai ales germană şi franceză). Să 
nu se creadă că Nea Petrache ţinea 
loc de enciclopedii şi dicţionare. Tot 
ce acumulase în toate domeniile de 
cultură se topea în creuzetele sale 
geniale, din care izbucneau, ca nişte 
fulgere, adevăruri şi sentinţe de o 
claritate uluitoare. 


Cele două coordonate ale gân- 
dirii sale erau neamul şi cre- 


dinţa. Acest „fiu de popă”, al cărui 
fundament spiritual era acela al 
unui ţăran din Muscel, spunea des- 
pre detenţia noastră: „Ni s-a făcut 
onoarea să suferim şi să mu- 
rim pentru poporul român”. Nu 
putea să nu spună aşa unul care so- 
cotea că este „de meserie român”. 
Tot el spunea că e „confiscat inte- 
gral de religia creştină” şi că „nu 
poți fi om de cultură în Europa 
decât creștin”. 


Incitante și mult gustate de noi erau 
şi povestirile, amintirile, portretele 
diferiților oameni pe care Nea Petra- 
che îi cunoscuse, oameni politici, 
scriitori, cântăreţi. Nu mai spun de 
felul în care vorbea, de acel amestec 
de vervă şi umor, de jocul ochilor 
mari şi luminoşi de copil, de gestica 
şi mimica prin care sublinia adevă- 
rurile exprimate plastic - şi care as- 
tfel puteau fi uşor înţelese. La el 
cuvântul era mai mult decât 
colorat, era sculptat. Parcă îl 
pipăiai. Prefera anumite expresii şi 
cuvinte pe care le pronunţa într-un 
mod inconfundabil. De pildă, cuvân- 
tul „absolut”: pustnicii sunt niște 
personalităţi absolute, aromânul nu 
este român, este românul absolut. 
Oricum, vorba lui Petre Ţuţea 
captiva. 


Noi, tinerii de atunci, ca să avem 
folos şi noi şi dânsul, ne-am gândit 
să ne îmbogăţim cunoștințele de 
limba franceză, făcând retroversiuni 
pe care să ni le corecteze Nea Petra- 
che. Am ales anume textele evan- 
ghelice pe care le ştiam pe dinafară. 
A fost un prilej de cunoaştere şi 
aprofundare a Sfintei Scripturi, din 





Sf. loan Damaschin, 
TEOLOGUL ICOANELOR 


(4 decembrie 749) 


LN 








e e Nu ne închinăm materiei, ci celui ce este înfăţişat în icoană. 


Sf. loan Damaschin s-a născut în 
jurul anului 675, în cetatea Damas- 
cului din Siria, din părinţi credin- 
cioşi şi de neam bun. Părţile acelea 
fuseseră robite de arabi, care adu- 
ceau mulță răutate închinătorilor lui 
Hristos. Insă părinţii lui loan do- 
bândiseră dar de la Dumnezeu îna- 
intea acelor musulmani. Tatăl său 
ajunsese înalt dregător și judecător 
al cetăţii, făcând el mult bine fraților 
săi de o credinţă. 


Crescând pruncul, părinţii se îngri- 
jeau a-l deprinde cu frica de Dumne- 
zeu şi toată virtutea, precum şi cu 
înţelegerea dumnezeieştilor scrip- 
turi, dându-l spre învăţătură unui 
monah iscusit, cu numele Cosma, 
cinstit la chip, dar mai cu seamă la 
suflet, de la care a deprins cu bună 
sporire, în puţină vreme, toată în- 
văţătura ce se afla în logică, în filo- 
sofie şi aritmetică, în astronomie, în 
tainele dreptei credinţe, făcându-se 
strălucit, la fel și în meșteșugul mu- 
zicesc. 


Trecând puţini ani, tatăl lui loan s-a 
mutat la Domnul. Atunci califul, 
chemându-l pe tânărul cel cu bună 
sporire, a voit a şi-l face sfetnic şi a-l 
pune în dregătoria cea lăsată de tatăl 
său, dar el se lepăda, dorind după 
viaţa cea liniştită, în slujba lui Dum- 
nezeu. În urmă, silit fiind, s-a supus, 
făcându-se stăpânitor în cetatea 
Damascului, pe la anul 726. 


În vremea aceea, împărăţea peste 
greci Leon Isaurul, ce s-a sculat ca o 
fiară asupra Bisericii lui Hristos, 
lepădând sfintele icoane şi cumplit 
chinuindu-i pe cei dreptcredincioşi. 
Aflând aceasta, fericitul loan s-a 
aprins de râvnă pentru buna 


credinţă, şi, scoțând sabia cuvântu- 
lui lui Dumnezeu, a început a tăia 
dogma cea ereticească, scriind mai 
mult cărţi despre cinstirea sfin- 
telor icoane, cu care întărea pe 
ortodocşi. Împăratul a căutat a se 
răzbuna, meșteşugind o epistolă 
către el ca fiind scrisă de loan, în 
care îl ruga a se milostivi de cetatea 
Damascului, venind cu armată şi 
eliberând-o, pe care apoi o trimise 
califului. Acesta, umplându-se de 
mânie, a poruncit degrabă să taie 
mâna cea dreaptă a nevinovatului, 
spânzurând-o în mijlocul cetăţii. 
(Minunea lipirii mâinii tăiate a fost 
prezentată pe larg în numărul tre- 
cut al revistei.) 


După săvârşirea minunii, califul, 
umilindu-se de nedreapta sa judeca- 
tă, şi-a cerut iertare, punându-l pe 
loan cel dintâi dintre sfetnicii săi. 
Insă el s-a rugat să nu-l oprească a 
urma Domnului cu monahii care s- 
au lepădat de toate şi au luat jugul 
Lui. 


Întorcându-se slujitorul lui Dumne- 
zeu la casa sa, fără zăbavă împărţi 
săracilor toată averea, iar el împreu- 
nă cu fratele său Cosma s-au dus la 
Ierusalim, şi după ce s-au închinat 
Sfintelor Locuri, a venit în Lavra 
Sfântului Sava pe la anul 732, ru- 
gând pe egumen să-i primească. 
Acesta, bucurându-se pentru dânsul, 
l-a dat spre povăţuire unui bătrân 
simplu cu obiceiul, dar cu multă cu- 
noștinţă şi osârdie, care luându-l în 
chilia sa, a început a-l învăţa temelia 
vieţii celei cu fapte bune. La scurt 
timp, s-a arătat în vis bătrânului 
Preacurata Săpână a lumii, porun- 
cindu-i să-l lase pe loan să-şi deschi- 
dă izvorul cel viu al cuvântului celui 
ziditor, spre a adăpa toată lumea şi a 


scrie dogmele dreptei credinţe, 
mustrând învăţăturile cele eretice. 
El pornește acum o luptă decisivă 
împotriva duşmanilor icoanelor, 
continuând alcătuirea celor trei Cu- 
vântări apologetice contra celor 
care resping sfintele icoane, lucrare 
începută pe vremea când era dregă- 
tor, în care sintetizează învăţătura 
Bisericii despre cinstirea sfintelor 
icoane. Cea mai importantă operă 
dogmatică a sa este Izvorul cu- 
noştinței, care a rămas manualul 
clasic de doctină în Biserica Ortodo- 
xă. A scris apoi opere moral-ascetice 
tratând Despre cele opt duhuri ale 
răutăți, Despre sfintele posturi şi un 
manual de morală, Sfintele paralele, 
tratând în paralel despre virtuţi şi 
vicii. A mai scris 13 Omilii, cele mai 
multe în cinstea praznicelor Maicii 
Domnului, un Comentariu amă- 
nunţțit la Scrisorile Sf. Pavel. 1 s-au 
atribuit şi două scrieri aghiografice: 
Viaţa Sf. Mucenic Artemie şi roma- 
nul religios Viaţa lui Varlaam şi 
Ioasaf. Sf. loan Damaschin a fost şi 
un poet insuflat de Dumnezeu. A 
alcătuit Canoanele Invierii celor opt 
glasuri (Octoihul), Antifoanele celor 
opt glasuri, Canonul Paştilor şi di- 
ferite imne la celelalte Praznice Îm- 
părăteșşti şi ale Maicii Domnului. De 
asemenea, a scris troparele ce alcă- 
tuiesc Slujba înmormântări. 


Astfel, ajungând întru desăvârşită 
cuvioşie şi sfinţenie, s-a mutat întru 
vederea feţei lui Dumnezeu, întru 
slava cea cerească, moaştele lui cele 
făcătoare de minuni odihnindu-se în 
lavra ce i-a fost casă nevoinţelor lui 
duhovniceşti. 


Pr. Ioan Curechian 






Pe drumul 


PSALMILOR «) 


Preot Ștefan 


Credem că va fi de folos să începem un „serial” duhovnicesc , prin care unii să ne reamintim, iar alții să aflăm felul 
în care ne-au fost tâlcuiți câţiva psalmi de către părintele Ștefan, în cadrul catehezelor de acum câțiva ani. Lu- 
crarea înțelegerii Psaltirii (pe care o citim zilnic) şi a fiecărui psalm în parte este un lucru anevoios, uneori chiar 
smintitor, dacă se face de unul singur. Ca atare avem nevoie să primim o direcţie de înțelegere. Aceste tâlcuiri poa- 
te nu vor însemna o oprire la fiecare verset, ci un început de osteneală pe care noi suntem îndemnați să o facem. 


Psalmul 1 


Suntem în vremurile în care se împli- 
nesc cu prisosinţă cuvintele Prooro- 
cului Amos care spune: „Iată vin zile, 
zice Domnul Dumnezeu, în care voi 
trimite foamete pe pământ, nu foa- 
mete de pâine şi nu sete de apă, ci de 
auzit cuvintele Domnului” (Amos 8, 
11). Trebuie să vă spun că Sfinţii Pă- 
rinţi au tâlcuit cuvântul lui Dumne- 
zeu pe înţelesul creştinilor, iar Părin- 
tele Arsenie este cel care tâlcuiește 
pentru noi spre hrană. Deci avându-i 
pe aceştia ca reper, să începem acest 
drum anevoios, dar minunat al înţe- 
legerii cuvântului lui Dumnezeu. 


Dumnezeu ne spune mereu ce trebu- 
ie să facem ca să fim fericiţi, dar ne 
spune şi ce nu am făcut de suntem 
nefericiţi. Iar ca să fim cu Domnul nu 
trebuie doar să vrem, ci trebuie să şi 
lucrăm, să cugetăm ziua și noaptea 
în inimă şi gândul nostru, la legea lui 
Dumnezeu. 


În cartea Psalmilor găsim şi alte Fe- 
riciri în afară de cele nouă pe care le 
ştim deja. Psaltirea începe cu: 
„Fericit bărbatul care n-a um- 
blat în sfatul necredincioșşilor şi 
în calea păcătoşilor nu a stat şi 
pe scaunul hulitorilor n-a şe- 
zut”. Pentru a înţelege în profunzi- 
me psalmii trebuie să dăm la o parte 
îmbrăcămintea şi topica arhaică a 
textului. Aceasta înseamnă că pentru 
a fi fericit trebuie să faci deosebire în 
viaţa ta între credinţă şi necredinţă. 
Ce face un credincios? Discerne du- 
hurile. El nu judecă, ci are judecată. 
Discerne ce este drept de ce este ne- 
drept; ce este bun de ce nu este bun; 
ce este al credinţei de ce este al ne- 
credinţei; cine este credincios şi cine 
e necredincios. Pe oameni îi cunoaş- 
tem după roadele lor. 


Sfânt şi fericit este Dumnezeu, iar cei 
care-L urmează sunt fericiţi şi sfinţi. 
Ca să fii fericit trebuie să deose- 
beşti lucrurile, iar cel credincios 
este fericit. El are deosebirea duhuri- 
lor şi vede prin credinţă, prin împli- 
nirea poruncilor lui Dumnezeu, ce 
este drept şi ce este nedrept, ce este 
bun şi ce este rău. Credinciosul ştie 
să aleagă binele. Dacă nu faci aceste 
deosebiri, cazi în mâna necredincio- 
şilor. În unele texte, în loc de „sfatul” 
întâlnim adunarea” „ Acesta este un 
termen vechi şi nu înseamnă să 
mergi la sectari, ci este vorba de a 
face părtăşie. 


În funcţie de credinţă şi de roadele 
lor, îi putem deosebi pe oameni în 
credincioşi şi necredincioşi. Aceasta 
nu înseamnă că îi judecăm, ci 
că îi deosebim, căci dacă nu o fa- 
cem, ne vom așeza - cu ştiinţă sau 
neştiinţă - în sfatul necredincioșilor 
şi cu cine te însoţeşti acela ești. Sunt 
oameni care nu fumau, dar pentru că 
s-au adunat cu unii care fumau, au 
ajuns să fumeze și ei. Trebuie să fii 
foarte credincios şi tare ca să stai 
între curvari şi să nu curveşti. Dacă 
stai în sfatul lor ajungi să ai felul lor 
de viaţă. 


Când psalmistul zice: „fericit bărba- 
tul”, se înţelege bărbat şi femeie. În 
vechime, pentru „om, adică bărbat 
şi femeie, se folosea termenul 
„bărbat”, căci din bărbat s-a făcut 
femeia. 


Fericit bărbatul care stă în sfatul cre- 
dincioșşilor, căci cu sfatul te mântu- 
ieşti, dacă îl iei de la un om duhovni- 
cesc şi credincios. Vedem însă că 
sfatul necredincioşilor este tot 
mai tare şi ajunge de multe ori 
până la inima noastră. Un exem- 
plu de acest fel de sfat este când des- 
chidem televizorul. Alte exemple de 


sfaturi ale necredincioşilor ar fi: mu- 
zica pe care o ascultăm, îmbrăcămin- 
tea celor de lângă noi, expresiile tri- 
viale, murdare, glumele pe care tre- 
buie să le înghiţi căci le spune șeful şi 
mai trebuie să şi zâmbeşti. Însă vine 
o clipa când trebuie să te rupi de 
acest bombardament. De aceea călu- 
gării reuşesc să avanseze mult mai 
repede duhovnicește, căci ei se rup, 
se separă, trăind în mănăstire, fug de 
sfatul necredincioşilor care te chea- 
mă mereu și te stârnesc. 


Dacă ne referim la cuvântul „n-a um- 
blat”, trebuie să spunem că fiecare 
om este văzut ca o cale. Viaţa omului 
nu este ceva static, ci înseamnă a 
parcurge Calea Mântuitorului, căci 
EI este Viaţa. A umbla în sfatul ne- 
credincioşilor, adică a face părtășie 
cu gândul rău, demonic, aceasta es- 
tre prima treaptă a căderii, după cum 
ne spune Sfântul Maxim Mărturisito- 
rul. Calea păcătoşilor înseamnă 
a te însoţi cu ei, cu gândirea lor, 
cu felul lor de atrăi. 


Trebuie să spunem că sunt trei trepte 
de părtăşie cu lumescul: „sfatul ne- 
credincioşilor”, care este cel mai 
dureros; „calea păcătoşilor”, care 
sunt faptele păcătoase și gândurile 
rele; și „scaunul hulitorilor”, adi- 
că a fi împotriva lui Dumnezeu. După 
ce face fapte rele, omul ajunge huli- 
tor de Dumnezeu, de aceea unii 
ajung să înjure de Dumnezeu. Dacă 
facem părtăşie cu păcatul şi apoi re- 
nunţăm la el şi începem să ducem 
viaţă creştinească, păcatul îşi va cere 
drepturile, bătând la poarta minţii şi 
aducând gândurile de hulă la adresa 
Maicii Domnului şi a Sfinţilor. Lu- 
crul acesta se întâmplă când te pui la 
rugăciune. Rugăciunea inimii este 
cea care ne scapă de hule, iar ca să 
avem linişte, trebuie să o spunem tot 
timpul. 





ERMINIA (explicarea) 
picturii BISERICUŢEI (1) 





În dialog cu Pr. Lucian 


Părinte Lucian, mai mulți fraţi 
şi-au exprimat dorința de a afla ce 
anume este reprezentat pe pereții 
Bisericuţei noastre. Vom începe 
această tâlcuire-ghidare prin arta 
iconografică a zugrăvirii murale, 
cu Sfântul Altar. Iar aici vă rugăm 
să vă referiți mai întâi la imaginea 
care domină — Maica Domnului cu 
Pruncul şi îngerii din jurul lor. 


Pe bolta centrală a Sfântului Altar, 
principala scenă repre- 
zentată este cea a Maicii 
Domnului — Împără- 
teasa a toată făptura 
(iar în limba greacă: 
„Platytera tou ouranou”), 
reprezentând chipul Ma- 
icii Domnului pe tron, 
purtându-L în braţele ei 
pe Hristos. De-a stânga 
și de-a dreapta Maicii 
Domnului sunt reprezen- 
taţi Sfinţii Arhangheli: 
Uriil, Minunat, Varahiil, Salatiil, 
Mihail, Gavriil, Rafail; şi Gudiil, care 
înconjoară tronul „Împărătesei ceru- 
lui”. 


Pentru că ați înşiruit numele Ar- 
hanghelilor, vă rugăm să ne spuneți 
câteva lucruri despre reprezentarea 
lor. 


Sfinţii Arhangheli Rafail şi Gudiil 
sunt reprezentaţi pe colţurile latera- 
le ale boltei centrale a Sfântului Al- 
tar, purtând în mâini suluri pe care 
sunt înscrise texte de laudă închina- 
te Maicii Domnului. 


Astfel: Sf. Arhanghel Gudiil are 
înscris pe sulul său următorul text: 
„Bucură-te, că cele cerești se bucură 
cu cele pământești; 

Bucură-te, că cele pământeşti dănţu- 
lesc cu cele cerești; 

Bucură-te, cea prin care s-a golit 
ladul; 

Bucură-te, ...”. 


Precizăm câteva lucruri despre Sf. 
Arh. Gudiuil: acest Arhanghel, întâl- 
nit şi cu numele legudiil sau Evgu- 


diil este cel care Îl slăveşte pe Dum- 
nezeu şi pe cei care îşi dau viața 
pentru El în chip mucenicesc. EI 
închipuie rugăciunea de slăvire. În 
ebraică, numele său înseamnă „cel 
care Îl preaslăveşte pe Dumnezeu”. 
Numele său ne-a fost păstrat prin 
Tradiţia Bisericii. Vă rugăm să con- 
tinuați... 


Cel de-al doilea arhanghel, Rafail, 
poartă și el un sul pe care sunt în- 





scrise următoarele heretisme: 
„Bucură-te, Maica Mielului şi a Păs- 
torului; 

Bucură-te, staulul oilor cuvântătoa- 
re... 

Bucură-te, gura apostolilor cea fără 
de tăcere; 

Bucură-te, temeiul cel tare al credin- 
ței; 

Bucură-te, .... 


Sf. Arhanghel Rafail, al cărui nume 
înseamnă „Dumnezeu este Cel ce 
vindecă”, este amintit în Cartea lui 
Tobit din Vechiul Testament, unde 
este prezentat ca îndrumătorul înţe- 
lept al dreptului Tobie, în drumul 
său spre casa lui Raguel, pentru a o 
lua de soţie pe fiica acestuia, Sara, 
şi ca cel care i-a vindecat pe Tobit şi 
pe nora sa. Arhanghelul este cel 
care spune despre sine: „Eu sunt 
Rafail, unul din cei şapte sfinți în- 
geri, care ridică rugăciunile 
sfinților şi le înalță înaintea slavei 
Celui Sfânt”. Sf. Arh. Rafail este 
ocrotitorul celor căsătoriți. 


Revenind la pictură, vă rugăm să 
ne spuneți de unde sunt luate textele 








care s-au înscris pe sulurile celor 
doi Arhangheli? 


Textele înscrise în sulurile ce le 
poartă în mâini arhanghelii Gudiil şi 
Rafail sunt luate din Imnul Acatist 
al Buneivestiri al Maicii Dom- 
nului. 


Vă rugăm să continuaţi prezenta- 
rea Arhanghelilor. 


De-a dreapta şi de-a 
stânga capătului tronu- 
lui Maicii Domnului 
sunt reprezentaţi Sf. 
Arhangheli Mihail şi 
Gavriil, care arată cu 
mâna lor către Hristos 
şi Maica Preacurată, la 
capătul mâinilor fiind 
reprezentată monogra- 
ma lui Hristos, cu în- 
scrisul Alfa și Omega. 
Imaginea aceasta iconi- 
că desemnează faptul că Maica 
Domnului Îl poartă în braţele ei pe 
dumnezeiescul Prunc, Logosul în- 
trupat, Cel ce este „începutul şi sfâr- 
şitul” întregii creaţii. 


În dreptul chipurilor sfinte există 
mai multe litere greceşti. Care sunt 
acestea şi ce semnifică ele? 


Deasupra icoanei Maicii Domnului 
sunt înscrise inițialele — MP şi OU 
—, care înseamnă „Mathir Theou”, 
adică Maica Domnului, desemnând 
atributul de „Născătoare de Dumne- 
zeu”. Pruncul sfânt din braţele Mai- 
cii Domnului are reprezentate pe 
aureola Sa literele greceşti „O ON” 
- „Cel ce este” -, desemnând veșnicia 
Fiului și coexistenţa Sa dintru înce- 
puturi împreună cu Tatăl, în sânuri- 
le Sfintei Treimi. De-a dreapta şi de- 
a stânga capului Pruncului stau în- 
scrise inițialele numelui Său: „IC” 
şi „XC”, adică Iisus Hristos, desem- 
nând deopotrivă omenitatea şi dum- 
nezeirea Sa, care stau unite într-o 
singură persoană, așa cum le-a defi- 
nit hotărârea dogmatică a Sinodului 
al IV-lea Ecumenic. 


